projecte-aina/catalan_government_crawling huggingface dataset:
La situació viscuda en l'àmbit sanitari provocada per la pandèmia de la COVID-19 ha generat tota una sèrie de coneixements sobre el diagnòstic, l'evolució i l'afectació de la malaltia que han obligat a revisar les pautes i els circuits existents en els serveis de diagnòstic per la imatge als centres hospitalària i en alguns casos definir-ne de nous.
El fet de que sigui esperable un nou rebrot de la malaltia fa que sigui encara més necessari conèixer els temes essencials en la valoració radiològica dels pacients amb infecció per COVID-19.
El programa de webinars preparat per l'Associació Catalana de Radiologia Mèdica (ACRAM), amb la participació de professionals de les diferents direccions clíniques de l'Institut de Diagnòstic per la Imatge (IDI), pretén posar en comú aquest coneixement per a tots els professionals interessats, de forma ordenada, accessible i gratuïta.
El primer webinar es centrarà en el seguiment toràcic de pacients que han estat diagnosticats per COVID-19, mentre que els 5 següents es dedicaran a compartir experiències sobre l'afectació de la malaltia a nivell toràcic, cardíac, abdominal, vascular i cerebral.
L'últim webinar, previst pel dia 8 d'octubre, estarà dedicat a fer una reflexió sobre els canvis a nivell organitzatiu que s'han hagut de realitzar en els serveis de radiologia per tal de garantir una resposta àgil i adequada, mantenint en tot moment un entorn de seguretat per a pacients i professionals.
L'IDI participa en el programa sota l'empara del conveni de col·laboració científica que té signat amb l'ACRAM aportant l'experiència de diversos professionals de les diferents direccions clíniques que actuaran com a moderadors i ponents.
Tots els webinars son d'accés lliure, i per participar-hi només s'haurà d'emplenar el formulari a la web de Radiòlegs de Catalunya i s'enviarà enllaç de cada webinar, que es farà per teleconferència amb plataforma ZOOM, amb una durada màxima d ́una hora.
Es permetrà la realització de comentaris i preguntes i tots els webinars quedaran enregistrats en video.
El CAP Sant Pere compta amb una nova sala de raigs X digital directa que millora el servei que es presta en aquest centre pel que fa al diagnòstic per la imatge.
La nova sala millora tant l'ergonomia de l'operador com l'ergonomia del pacient, sobretot en posicions extremes.
Així mateix, compta amb tecnologia digital d'última generació que permet una reducció i control de la dosi de radiació que rep el pacient.
La nova sala compta amb ús d'intel·ligència artificial en els processats per millorar la qualitat d'imatge i, per tant, del diagnòstic.
Amb el nou equipament també es pot visualitzar la imatge en la mateixa estació de control de la sala als pocs segons i en una pantalla de major mida i resolució.
A més, disposa de la possibilitat de fer una radiografia de cos sencer mitjançant la superposició de vàries imatges –pasting– sense moure el pacient ni que el tècnic d'imatge pel diagnòstic hi hagi d'intervenir.
Per tal d'instal·lar aquesta nova sala s'han adequat els espais incloent nova il·luminació, nous acabats en el terra, parets i sostres més asèptics i d'una qualitat millorada.
S'ha adaptat els accessos i el vestuari per tal de facilitar l'entrada de persones amb mobilitat reduïda.
El nou equip proporciona més fiabilitat, més rapidesa i més activitat.
Actualment, hi ha una capacitat per a fer 50 proves diàries, i amb el nou equipament es podria arribar a 75 proves diàries.
A més, a partir d'ara l'usuari ja no s'haurà de desplaçar fins l'Hospital Universitari Joan XXIII per fer-se escoliogrames, prova que s'utilitza per a diagnosticar possibles desviacions de l'esquena, així com telemetries, prova que s'utilitza en el diagnòstic en el creixement dels nens.
Durant l'estat d'emergència per la pandèmia, la nova màquina ha permès l'establiment d'un circuit específic per estudis de pacients no sospitosos d'infecció per COVID-19, diferenciat del circuit per a estudis a pacients sospitosos de patir infecció.
Aquests circuits es mantindran de forma paral·lela mentre sigui necessari.
Tarragona, 28 de juliol de 2020
El congrés de la Societat Europea de Ressonància Magnètica en Medicina i Biologia (ESMRMB) és la reunió científica anual on els seus membres es formen, actualitzen i comparteixen coneixement en l'àrea de la ressonància magnètica en el sentit més ampli, tant pel que fa al desenvolupament, com a les tècniques, en els camps de la medicina i la biologia.
L'ESMRMB fomenta la integració i la col·laboració entre els seus membres, entre els que es troben metges, enginyers, científics i TSID.
En aquesta edició la temàtica principal girarà en torn a la convergència de les diferents disciplines que s'integren en la ressonància magnètica i es realitzaran diferents tallers especialitzats, sobre la teràpia en ressonància magnètica (RM), l'aplicació de la Intel·ligència Artificial, tendències en RM clínica, sostenibilitat en RM, Imatges preclíniques i espectroscòpia, entre d'altres.
Dins del ESMRMB 2020 es celebrarà la 5a reunió del GREC (Gadolinium Research and Education Commitee), grup multidisciplinar de l'ESMRMB que treballa sobre la seguretat i la qualitat dels agents de contrast basant en gadolini per la millora de les imatges obtingudes per RM.
La reunió del GREC comptarà amb la participació dels professionals de l'IDI que aportaran el seu coneixement i experiència:
Aquesta edició del congrés estava previst celebrar-la a la ciutat de Barcelona i degut a la pandèmia per la COVID-19 s'impartirà en la modalitat online.
La Unitat de Recerca és una plataforma que engloba diferents activitats i recursos provinents de I'IDI i que pretén donar resposta, mitjançant una cartera de serveis altament especialitzada, a les necessitats que en matèria d'imatge mèdica tenen els assaigs clínics i altres projectes de r � ecerca.
Forma part d'un programa central corporatiu i ocupa una posició transversal en el conjunt de les nostres unitats.
Starviewer és una plataforma informàtica de suport al diagnòstic per la imatge, totalment compatible amb l'estàndard DICOM, que incorpora les eines de visualització i valoració radiològica més avançades que es poden necessitar en el dia a dia de qualsevol centre hospitalari.
La plataforma s'ajusta a les necessitats dels metges no especialistes, dels metges especialistes no radiòlegs (traumatòlegs, cirurgians, etc.) i dels metges radiòlegs.
El seu disseny modular permet l'addició de nous mòduls funcionals i a l'estar basat en estàndards permet integrar-se amb qualsevol sistema d'informació sanitària (PACS/HIS/RIS).
Aquesta plataforma permet crear models 2D i 3D, i visualitzar-los amb una alta qualitat a partir de qualsevol modalitat d'imatge radiològica: radiografies convencionals (CR i DR), tomografies (CT), ressonàncies magnètiques (MR), mamografies (MG), ecografies (US), i fusió d'imatges (PET-CT i SPECT-CT).
L'equip STARVIEWER està format per investigadors i desenvolupadors especialitzats en processament de imatges del Laboratori de Gràfics i Imatge de la Universitat de Girona i per especialistes radiòlegs de l'Institut de Diagnòstic per la Imatge.
A més a més, l'equip Starviewer està preparat per donar un servei integral que cobreixi el manteniment, la formació i el desenvolupament a mida de qualsevol tipus de funcionalitat relacionada amb el processament i la visualització de imatges mèdiques que pugui requerir l'expert.
El Visor 2D permet la visualització i manipulació d'imatges de qualsevol modalitat DICOM.
A més del mòdul bàsic, el visor disposa de mòduls especialitzats que poden integrar-se al mòdul bàsic i oferir funcionalitats més avançades:
L' I+D en la nostra institució es troba en fase de desenvolupament, volem ser un actor destacat en els processos d'innovació tecnològica relacionats amb la imatge mèdica, donat que disposem dels elements necessaris per a aquest fi, per les nostres característiques, els agents amb els que interactuem i el sector on operem, constituïm una bona base pel seu desenvolupament de forma eficaç.
Oferim l'establiment d'acords de col·laboració amb els sectors de la indústria relacionats amb la nostra activitat, per avançar plegats i afavorir els processos d'innovació.
La nostra contribució a la innovació, amb nous productes, sistemes, tècniques o procediments es desenvolupa tant en el camp de la terapèutica -especialment pel que fa a la col·laboració en els assaigs clínics promoguts per la indústria farmacèutica-, com en el tecnològic -sobre tot tecnologia diagnòstica i sistemes-.
Treballem per fer efectiu el nostre compromís i la responsabilitat social amb el progrés científic, traslladant a la societat els beneficis que els avanços mèdics comporten en totes les vessants.
L'IDI i el Laboratori de Gràfics i Imatge col·laborem amb l'objectiu de desenvolupar i investigar mètodes i eines de suport al diagnòstic per la imatge.
Fruit d'aquesta col·laboració, es crea un equip multidisciplinari que treballa per facilitar les tasques d'aquests professionals, des de l'IDI es plantejen les necessitats i el GILab aplica les tècniques de recerca més avançades per tal de desenvolupar mètodes que puguin satisfer-les.
Així neix el projecte Starviewer, un visor radiològic que integra en un mateix entorn funcions bàsiques i avançades que s'ajusten a les necessitats dels metges radiòlegs i dels no especialistes.
Els usuaris dels serveis de salut tenen drets, però també tenen deures, que cal que coneguin tant els mateixos ciutadans i ciutadanes com els professionals sanitaris.
El Departament de Salut de la Generalitat de Catalunya disposa d'una carta de drets i deures dels ciutadans i ciutadanes en relació amb la salut i l'atenció sanitària.
La Carta dels drets i deures de la ciutadania en relació amb la salut i l'atenció sanitària recull prop de cent drets i deures.
Resum dels drets i deures de la ciutadania en relació amb la salut i l'atenció sanitària
El personal que us atendrà quan vingueu a les nostres instal·lacions són:
Personal administratiu: Son les persones que us rebran a la finestreta, confirmaran la vostra cita i us lliuraran la documentació informativa en cas necessari.
Personal assistent: En el cas d'estar ingressats, o si teniu algun problema de mobilitat, el personal assistent us acompanyarà i ajudarà a accedir a la sala d'exploració.
Personal tècnic i d'infermeria: Son els professionals encarregats de realitzar la prova que us ha demanat el vostre metge.
Tindran cura durant tot el procés de diagnòstic o tractament.
També us informaran de manera entenedora en què consisteix la prova i si teniu qualsevol dubte a respecte, us resoldran els dubtes, o bé us posaran en contacte amb qui pugui fer-ho.
Personal mèdic especialista en Radiodiagnòstic o Medicina Nuclear: La seva tasca consisteix en valorar quina és la prova més adient per obtenir un bon diagnòstic, analitzar les imatges obtingudes, realitzar un informe de la prova i en algunes exploracions, fer un tractament guiat per tècniques d'imatge.
A les nostres unitats realitzem les següents exploracions i procediments:
Procediments intervencionistes guiats per la imatge
Tomografia per Emissió de Positrons (PET)
Mapa de situació dels nostres centres i unitats IDI
Informació sobre en què consiteix cada prova de Canal Salut · Diagnòstic per la Imatge · Gencat
Informació sobre proves radiològiques de l'RSNA i l'ACR
L'Institut de Diagnòstic per la Imatge, en aplicació del Reglament UE) 2016/679 del Parlament Europeu i del Consell de 27 d'abril de 2016 relatiu a la protecció de les persones físiques pel que fa al tractament de dades personals i a la lliure circulació d'aquestes dades (Reglament general de protecció de dades), ha identificat les activitats de tractament de caràcter personal efectuades sota la seva responsabilitat.
A l'IDI comptem amb més de 500 professionals a tot el territori català.
La nostra cultura empresarial està caracteritzada per treballar en equip, la comunicació oberta, la participació de persones, la professionalització, mitjançant la formació continuada, el màxim nivell de qualitat i el compromís personal amb els objectius corporatius.
Volem captar el millor talent per créixer junts.
Si voleu facilitar-nos el vostre currículum, podeu fer-ho enviant-lo a la següent adreça de correu electrònic: [EMAIL]
En qualsevol moment, us podeu adreçar a nosaltres per exercir els vostres drets d'oposició, accés, rectificació i cancel·lació de les dades personals.
El responsable dels fitxers i del seu tractament és:
L'Institut de Diagnòstic per la Imatge (IDI) sorgeix davant de la necessitat de dotar adequadament i gestionar de manera eficient els serveis de diagnòstic per la imatge d'alta tecnologia en el sí del sistema sanitari públic, tot cercant la accessibilitat al sistema, la satisfacció del client/usuari, i amb criteris de qualitat tècnica.
Essent l'assistència diagnòstica als ciutadans la nostra raó d'ésser, tot prestant aquest servei assistencial com una part més dins del procés assistencial integral, el nostre objectiu d'acomplir els seus requisits, així com els legals i reglamentaris, esdevé essencial.
Però aquests objectius seran inassolibles si no estan recolzats en uns valors sòlids que provenen de l'esforç diari i del compromís de tota la nostra organització.
Els valors sobre els que rau tot aquest esperit de servei i de millora constant, i que han de servir com a punt de referència per la pressa de decisions, són els següents:
Tots aquests valors han de servir per aconseguir els següents objectius:
La Qualitat del servei no és solament un objectiu general, sinó que és un compromís ètic de l'organització, que ha d'ésser assumit per tots el treballadors i en primera instància per la Direcció.
A l'IDI volem que sigui la nostra manera de treballar, el nostre estil de fer les coses.
Informació del projecte de Pressupostos de la Generalitat de Catalunya per al 2020, que va ser aprovat pel Govern i presentat al Parlament el 29 de gener de 2020
Execució del pressuport de l'IDI a tancament de desembre de 2019
Retribucions anuals dels membres de l'equip directiu de l'IDI
Retribucions segons grup professional.
L'empresa pública Institut de Diagnòstic per la Imatge (IDI) té naturalesa d'entitat de dret públic amb personalitat jurídica pròpia i s'adscriu al Servei Català de la Salut.
L'IDI té com a objectiu la prestació de serveis assistencials, docents i de recerca i, en especial, la direcció, la gestió, l'administració i la prestació de serveis de diagnòstic per la imatge i de medicina nuclear així com de qualsevol altre servei mèdic o clínic relacionat amb l'ús i el tractament de la imatge mèdica.
Els següents documents contenen informació d'interès sobre l'organització i l'estructura administrativa de l'IDI.
Modificació autoritzada en acord de Govern ACORD GOV-38-2015 17/03/2015
Modificació autoritzada en acord de Govern ACORD GOV-83-2018 18/09/2018
Aprovat en Consell d'Administració 27/05/2014
Adhesió al contingut del Codi de conducta dels alts càrrecs i personal directiu de l'Administració de la Generalitat i de les entitats del seu sector públic
Incloent organigrama funcional i llistat de responsables
En aquest enlllaç podeu accedir a les convocatòries i resultats dels processos selectius de provisió i promoció del personal que vagi iniciant l'IDI
En aquest enlllaç podeu accedir als convenis, acords i pactes de naturalesa funcionarial, laboral i sindical que vagi subscribint l'IDI
En aquest enlllaç podeu accedir a tots els documents relacionats amb la planificació de la Qualitat de l'IDI
En compliment de la Llei 19/2014 de transparència, accés a la informació pública i bon govern, en aquest apartat es publica la informació sobre la nostra institució per fer efectiu el principi de transparència i les obligacions en matèria de publicitat activa derivades d'aquesta Llei.
Si no trobeu la informació que busqueu, podeu fer-nos una petició d'accés a la informació pública seguint les indicacions d'aquest enllaç.
La gerència és la màxima responsable dels processos vinculats amb la planificació i desenvolupament estratègic marcats pel Consell d'Administració de l'IDI.
El gerent és nomenat pel consell d'administració i té la responsabilitat d'assolir els objectius i resultats previstos per l'empresa dins del marc general d'actuació marcat pel Consell d'administració i pels Estatuts de l'empresa.
Té com a responsabilitats directes les atribuïdes en l'article 9 dels Estatuts de l'IDI.
Addicionalment la gerència assumeix la responsabilitat directa dels processos que tenen a veure amb:
La gerència rep el recolzament dels processos de suport fonamentals pel funcionament i desenvolupament de l'entitat
L'estructura organitzativa de l'IDI es conforma al voltant dels processos de negoci de Radiodiagnòstic i Medicina Nuclear.
El processos de negoci de Diagnòstic per la Imatge s'estructuren en divisions localitzades geogràficament al voltant de: Barcelona, Girona, Lleida, Metropolitana Nord, Metropolitana Sud, Tarragona i Terres de l'Ebre.
El procés de negoci de Medicina Nuclear s'estructura en una única divisió a nivell de tot Catalunya.
Gestió de la Recerca i Innovació: [EMAIL] | Maria García Gil | Telèfon 932 594 224.
Comunicació i Imatge: [EMAIL] | Silvia Ballester Esteve | Telèfon 932 594 198
IDI · Gerència i Serveis Corporatius
Som la unitat IDI que dóna servei a diversos hospitals del territori català, gràcies a un equip mèdic especialitzat, format per professionals en radiodiagnòstic altament qualificats en la realització d'informes de TC i RM, especialitats de neuroradiologia, múscul-esquelètic i toràcico-abdomino-pèlviques, dels pacients ambulatoris, urgències i ingressats, tots ells formen part de les nostres unitats.
Comptem amb la tecnològica adequada en Teleradiologia, disposem d'una xarxa segura, eficient i específicament dissenyada per a les necessitats diagnòstiques dels nostres clients, amb el suport d'un equip informàtic especialitzat, que proporciona solucions efectives a les necessitats tecnològiques i d'integració de cada client, incorporant-nos com un servei més de la forma més efectiva.
Disposem d'una plataforma pròpia per a la realització i visualització dels informes, així com obtenció d'indicadors de resultats i d'un sistema de PACS propi per a l'emmagatzematge dels estudis.
Un dels valors més importants que oferim, a més d'un procés segur i fiable de lectura de la imatge radiològica, és el sistema de gestió i processos mitjançant el qual es controlen els fluxos de treball, tenint en compte els períodes de major pressió assistencial així com els torns i guàrdies, controlats i gestionats per la Gestoria de Telediagnòstic.
Telediagnòstic-IDI ofereix el servei de diagnòstic i consultoria a distància en les següents modalitats:
Oferim un servei 24x7x365, amb cobertura 24 hores al dia els 7 dies de la setmana durant tot l'any.
Els nostres centres es troben distribuïts en el territori per tal d'oferir uns serveis propers als ciutadans i als professionals, tant en l'àmbit de l'atenció hospitalària, com en de l'atenció primària de salut i d'altres línies assistencials.
El nostre model assistencial es basa en aconseguir aportar el màxim de valor afegit, proporcionant una elevada qualitat tècnica, junt amb les actituds, els coneixements dels nostres professionals i amb el suport de la tecnologia necessària.
El Consell d'Administració és l'òrgan de govern de l'IDI.
El Capítol III, Articles 5, 6, 7 i 8 dels Estatuts publicats al DOGC Núm.
6834 de data 19 de març de 2015, recull les seves funcions i característiques.
El Consell d'Administració està format pels següents membres:
Lluis Franch i Viñas · Gerent de la Regió Sanitària de Barcelona.
Candela Calle i Rodríguez · Directora General · Institut Català d'Oncologia
Maria Asunción Hernández Roche · Subdirectora General de Gestió Econòmica, Contractació i Patrimoni · Departament d'Economia i Hisenda
Eva Sánchez i Busqués · Directora Àrea de patrimoni, Inversions i Recursos Humans · Servei Català de la Salut
Ivan Planas i Miret · Director Àrea de Recursos Econòmics · Servei Català de la Salut
Ana Clopes Estela · Adjunta a la Direcció General · Institut Català d'Oncologia
Jordi Cortada Echauz · Gerent Territorial Lleida, Alt Pirineu i Aran i GSS · Institut Català de la Salut
Missió · Gestió, administració i execució dels serveis de diagnòstic d'alta tecnologia mitjançant la utilització de diverses tècniques de diagnòstic per la imatge i de medicina nuclear.
Visió · És la prestació dels serveis diagnòstics i terapèutics amb un alt nivell qualitatiu amb la integració de l'organització del DxI del territori per a una millor adequació i eficiència dels recursos sanitaris públics.
El model serà integrador, expert, sostenible, eficient i de qualitat per oferir el millor servei.
Objectius · Prestar assistència als ciutadans mitjançant la utilització de tècniques de diagnòstic per la imatge i de medicina nuclear.
Desenvolupar programes de recerca i col·laborar amb la universitat i altres institucions competents en matèria de docència i investigació.
Col·laborar amb les administracions públiques amb competència sanitària en l'elaboració d'estudis relacionats amb la tecnologia per la imatge.
Desenvolupar totes les actuacions que siguin necessàries per al compliment dels seus objectius i de les seves funcions.
A l'Institut de Diagnòstic per la Imatge [IDI] la nostra missió principal és la gestió, administració i l'execució dels serveis de diagnòstic per la imatge i de medicina nuclear.
Som una empresa pública, adscrita al CatSalut, la primera creada a l'empara de les previsions contingudes en la Llei d'Ordenació Sanitària de Catalunya,
A les nostres unitats realitzem els següents tipus d'exploracions i procediments:
· Mamografia · Ortopantomografia · PET-TC [Tomografia per Emissió de Positrons]
· Procediments Intervencionistes guiats per la imatge [Eco, Esterotàxia, TC i RM]
· Radiologia Convencional amb i sense contrast
Ho fem mitjançant la utilització de les tècniques més avançades, generalitzant la seva aplicació i contribuint d'aquesta manera a millorar l'assistència i qualitat que rep el pacient.
Apliquem criteris d'eficiència, qualitat, garantia de l'adequació i accessibilitat dels pacients, tot això és possible gràcies a que comptem amb els equipaments i les infraestructures tecnològiques més avançades, junt amb un equip humà professional altament qualificat.
A més, participem en projectes d'innovació tecnològica, en el desenvolupament de la recerca i en el foment de la docència.
Des de l'IDI contribuïm així, al progrés científic i social, a través de la generació i difusió de coneixement i la innovació.
Fulletó genèric i plànols guia dels parcs naturals
Tots els tràmits i serveis dins els espais naturals protegits a un clic.
Visor que mostra i conté informació de les empreses i parcs vinculats al sector turístic acreditats amb la Carta Europea de Turisme Sostenible
Projecte de cooperació transfronterera entre espais naturals del Pirineu
Document de referència per a la planificació i celebració de curses i marxes per muntanya al medi natural de Catalunya
Les millors rutes dels Parcs només un clic.
Només es pot circular amb vehicles motoritzats en carreteres i pistes autoritzades.
La circulació fora de pistes és totalment prohibida.
Cal evitar sorolls i velocitats excessives.
Recordeu que el senderisme és la millor manera de conèixer el patrimoni dels parcs naturals.
Procureu caminar sempre per pistes senyalitzades.
Cal que respecteu la flora i que no arrenqueu cap planta ni vegetal.
Cal que respecteu la fauna i els seus hàbitats.
Gaudiu-ne amb la seva observació.
És prohibit capturar o molestar els animals, fora de les espècies cinegètiques en els llocs autoritzats i amb els permisos oportuns.
No recolliu roques ni cap tipus de mineral.
Respecteu la propietat privada.
No passeu per damunt dels camps de conreu ni malmeteu els cultius.
Cal que dueu els vostres animals de companyia lligats.
Eviteu fer sorolls innecessaris que puguin destorbar la tranquil·litat dels espais i afectar la fauna salvatge.
Endueu-vos les deixalles i dipositeu-les als contenidors adients.
No embruteu el paisatge del qual tots gaudim.
Recordeu que l'acampada lliure és prohibida.
Informeu-vos de les condicions establertes a cada espai.
Tingueu present que en tot moment heu d'atendre les indicacions dels agents rurals i del personal dels parcs i paratges naturals.
Una manera de treure més profit de la vostra visita és anar acompanyat d'un guia especialitzat.